als_Latn dik_Latn sag_Latn
Tetovë, komuna pa përgjigje për emrat e shkollave (VIDEO)
Vazhdojnë të heshtin nga Komuna e Tetovës lidhur me iniciativën e prindërve dhe nxënësve për ndryshimin e emrave të shkollave të mesme në këtë komunë, të cilat prej dekadash mbajnë emra heronjsh maqedonas të periudhës së komunizmit. Edhe pse kreu i Këshillit të Komunës e pati përkrahur këtë iniciativë, duke u shprehur se ndryshimi i emrave të shkollave është edhe në platformën e kryetares Tetuta Arifi, tani kur këto ndryshime po kërkohen edhe nga vetë drejtorët e shkollave dhe nxënësit, nga komuna heshtin. Ekipi i televizionit Alsat, për të katërtën ditë me radhë vazhdon të kërkoj prononcim nga kryetarja e komunës së Tetovës, por nga komuna justifikohen sikur kryetarja ndodhet në udhëtim zyrtar jashtë shtetit ose, e ka agjendën tepër të ngarkuar dhe nuk ka kohë për deklarata.
“Për kryetaren e komunës së Tetovës, si duket më të rëndësishme janë vizitat disa ditore jashtë shtetit se sa problemet që ka qyteti, sidomos në lëmin e ndryshimit të emrave të shkollave të mesme, por edhe të problemeve të tjera me ndotjen e ajrit, rrugët, parkingjet e te tjera”.
Isen Xhemaili, kryetar i këshillit të komunës së Tetovës, deklaroi kohë më parë për televizionin Alsat se komuna i përkrah këto iniciativa, madje inkurajoi edhe drejtuesit e shkollave në këtë drejtim, por nuk sqaroi arsyen se përse kërkesa e mbërritur vite më parë nga shkolla e mesme tekstile, e cila rri diku në sirtarët e arkivit, nuk merret parasysh dhe të aktualizohet në rendin e ditës në ndonjë seancë të këshillit. Ndërkaq, sipas informative tona, deri në këto momente, vetëm dy shkolla të mesme kanë filluar të përpjekjet për ndryshim të emrit; shkolla e mesme bujqësore e cila mban emrin e një ish këshilltari të Titos, “Mosha Pijade” dhe shkolla e mesme tekstile “Gjoçe Stojçeski” emër ky që i përket një partizani, i vrarë luftës së dytë botërore.
Bashkim Sulejmani
als_Latn als_Latn als_Latn als_Latn als_Latn